Zhantas/Cleaned-Uzbek_Wikipedia huggingface dataset:
Ivan Denisovichning bir kuni

„Ivan Denisovichning bir kuni“  — rus yozuvchisi Aleksandr Soljenitsin qalamiga mansub qissa. Muallif boshida asarni „Shch-854“ deb atagan. Asardagi hodisalar 1950-yillarda sovet mehnat lagerida sodir boʻladi va oddiy mahbus Ivan Denisovichning u yerda oʻtkazgan bir kuni haqida hikoya qiladi.

Soljenitsin asarni 1959-yilda yozgan. Ilk bor 1962-yilda „Noviy mir“ jurnalida chop etilgan. Soljenitsin asarni hikoya oʻlaroq taʼriflagan, ammo jurnal muharrirlari uni qissa deb nashr qilishgan. Gʻarb mamlakatlarida „Ivan Denisovichning bir kuni“ roman oʻlaroq yuritiladi.

Qissaning nashr qilinishi Sovet adabiyoti tarixida katta ahamiyatga ega, chunki mamlakatda undan avval biror marta ham Iosif Stalin repressiyasi ochiq muhokama qilinmagan. „Noviy mir“ jurnali bosh muharriri Aleksandr Tvardovskiy jurnal oʻquvchilarini asarga tayyorlash uchun „Kirish soʻz oʻrnida“ deb ataluvchi qisqa muqaddima yozgan.

„Ivan Denisovichning bir kuni“ muallifga xalqaro shuhrat olib kelgan. Adabiyotshunoslar asar butun Sovet Ittifoqi tarixini oʻzgartirgan, deb hisoblaydi. Qissa dunyonig bir necha tiliga tarjima qilingan.

 Syujeti 
Asardagi voqealar 1950-yillarda, sovet mehnat lagerida sodir boʻladi. Bosh qahramon Ivan Denisovich Shuxov 40 yoshlardagi rus aksaridir. U jinoyatchi emas, balki Stalin repressiyasi qurbonidir. Ikkinchi jahon urushida Shuxovni fashistlar asir oladi, ammo u qochib ketishga muvaffaq boʻladi. Ammo sovet rasmiylari uni sotqinlikda ayblab, 10 yilga qamashadi.

Shuxov lagerdan chiqishiga koʻzi yetmaydi, chunki odatda rasmiylar mahbuslar qamalgan muddatni uzaytirib qoʻyishadi. Asarda Shuxovning qamoqdagi oddiy bir kuni haqida hikoya qilinadi. Boshqalar bilan sovuq barakda yashashi, qanda kiyinishi, uxlashi, ovqatlanishi va issiqlik elektr stantsiyasi qurilishida ishlashi haqida hikoya qilinadi. Asar yakunida Shuxovni ozodlikka chiqarishadi. Uning keyingi hayoti oʻquvchiga nomaʼlumligicha qoladi.

 Qahramonlari 
 Ivan Denisovich Shuxov – bosh qahramon, mahbus, 104-mahbuslar brigadasi aʼzosi
 Alyosha – baptist
 Gopchik – yosh mahbus
 Andrey Prokofyevich Tyurin – 104-mahbuslar brigadasi yetakchisi
 Fetyukov – obroʻ-eʼtiborsiz mahbus
 Sezar Markovich – qamalgan rejissyor
 Buynovskiy – sobiq kapitan
 Pavlo – Tyurin yordamchisi
 Ivan Kildigs – latviyalik mahbus
 Senka Klevshin – kar mahbus

 
 „Ivan Denisovichning bir kuni“ Lib.ru saytida 

Turkum:Qissalar
Turkum:Romanlar
The Scout

„The Scout“ — amerikalik iqtisodchi va professor Steven Plaut qalamiga mansub roman. 2002-yil Quddus shahrida „Gefen“ nashriyotida chop etilgan. Asar real voqealarga asoslangan boʻlib, unda muallifning saraton kasaliga chalinib shifoxonada ogʻir kasallikka chalingan Salim Saadi ismli badaviy bilan boshidan kechirganlari haqida hikoya qilinadi.

„The Scout“ kitobida hodisalar qisqa-qisqa hikoyalar shaklida hikoya qilinadi. Vashington universiteti ingliz tili professori Alexander Edward romanga yozgan taqrizida kitobning eng ishonarli argumenti barcha oʻlim oldida teng ekanligidir deya taʼkidlagan.

 Syujeti 
Steven Plaut va badaviy izquvar Salim Saadi ogʻir kasallikka chalinadi va bir boʻlmada davolanadi. Har ikki qahramon oʻz hayotida sodir boʻlgan hodisalarni hikoya qilib beradi. Xususan, Saadi badaviylarning boy tarixi va urf-odatlari haqida soʻzlab beradi.

Asarda Islom va Yahudiylik dinlari hamda Isroilda yashovchi yahudiylar bilan badaviylar oʻrtasidagi munosabat koʻrib chiqiladi. Bundan tashqari, unda xalq ijodi misollari ham keltirilgan.

 Qahramonlari 
 Steven Plaut – bosh qahramon, amerikalik-isroillik iqtisod professori
 Salim Saadi – badaviy razvedkachi

 

 
 „The Scout“ „Gefen“ nashriyoti rasmiy saytida 

Turkum:Romanlar
Umr — daryo

„Umr — daryo“ — oʻzbek shoirasi Gulchehra Joʻrayeva qalamiga mansub sheʼriy toʻplam. 1974-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan. Toʻplamga Joʻrayeva 1970-yillarda yozgan sheʼrlar hamda Vladimir Leninning rafiqasi Nadejda Krupskayaga bagʻishlangan „Nadyusha“ dostoni kiritilgan.

 

Turkum:Sheʼriy kitoblar
Fidel Castro vafoti

thumb|right|220px
Kubaning 1959—2006 yillardagi lideri va komandante Fidel Castro 2016-yil 25-noyabrda qarilik tufayli vafot etdi.
28-noyabrda Gavanadagi José Martí markazida xayrlashuv marosimi boʻlib oʻtdi. 30-noyabrda uning tobuti Santiago de Kuba shahriga olib kelindi. 3-dekabrda bu yerda yarim milliondan ortiq aholi ishtirokida xayrlashuv marosimi boʻldi. 4-dekabr kuni soat 7:00 da tobutni Raúl Castro shahar qabristonidagi ajratilgan oʻraga joylashtirdi. Smert Fidelya KastroFidel Castro bids farewell to Cubaʼs Communist party congress

 

Turkum:Kuba
Turkum:Vafot va dafn
Artie Lange

thumb|Lange, 2006
Arthur Steven "Artie" Lange, Jr. — 1967-yil Livingstonda tugʻilgan. Amerikalik aktyor, komediyachi.

 

Turkum:Amerikalik erkak televideniye aktyorlari
Turkum:Amerikalik erkak aktyorlar
Turkum:Yashayotgan insonlar
Alan Thicke

thumb|Thicke, 2012
Alan Willis Jeffrey (talaffuzi: 1947-yili Kirkland Lakeda tugʻilgan) amerikalik aktyor, komik va musiqachidir.

Turkum:Kanadalik erkak aktyorlar
Shoʻx yomgʻir

„Shoʻx yomgʻir“ — oʻzbek shoiri Aziz Abdurazzoq qalamiga mansub sheʼriy toʻplam . 1975-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan. Toʻplamga taniqli shoir Rauf Parfi muharrirlik qilgan.

 

Turkum:Sheʼriy kitoblar
Tasvir (asar)

„Tasvir“ — oʻzbek shoiri Rauf Parfi qalamiga mansub sheʼriy toʻplam . 1973-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan.

 

Turkum:Sheʼriy kitoblar
Saʼdiy Sheroziy sheʼriyatidan

„Saʼdiy Sheroziy sheʼriyatidan“ — fors shoiri Saʼdiy Sheroziy qalamiga mansub sheʼrlar toʻplami. 1976-yil Toshkent shahrida Oʻzbekiston KP MKning nashriyotida chop etilgan. Sheʼrlarni fors tilidan oʻzbek tiliga Shoislom Shomuhamedov tarjima qilgan.

Toʻplamga Sheroziyning „Boʻston“ va „Guliston“ asarlaridan hamda devonlaridan olingan parchalar kiritilgan. „Guliston“ asarini Shomuhamedov toʻliq oʻzbek tiliga oʻgirgan.

 

Turkum:Sheʼriy kitoblar
Zichyújfalu

Zichyújfalu – Mojariston, joylashgan va Gárdony bilan Szabadegyháza orasidagi qishloq. 2011-yilgi aholi sanogʻiga koʻra, Zichyújfaluing aholisi oʻsha yili 924 kishi.

 Galereya 

 

Turkum:Vengriya
Moʻjizalar olamida

„Moʻjizalar olamida“ — Ismatulla Ubaydullayev va Neʼmatulla Moʻminov qalamiga mansub axborot texnologiyalari, kibernetika hamda bionika haqidagi kitob. 1972-yil Toshkent shahrida „Yosh gvardiya“ nashriyotida chop etilgan. Kibernetika boʻyicha oʻzbek tilidagi ilk keng koʻlamli asarlarning biri.

Asarda EHM inson hayotini tubdan oʻzgartirishi toʻgʻri bashorat qilingan. Unda bir necha mavzu, jumladan, kompyuterlar yordamida ob-havoni bashorat, shaxmat das va boshqa shunga oʻxshash masalalari koʻrib chiqilgan. Shuningdek, asarda kibernetika asoschilaridan biri Norbert Wiener haqida soʻz boradi.

 

Turkum:Axborot texnologiyalari boʻyicha kitoblar
Turkum:Kibernetika boʻyicha kitoblar
Turkum:Bionika boʻyicha kitoblar
Qiziqarli fizika

„Qiziqarli fizika“ — rus matematigi va fizigi Yakov Perelman qalamiga mansub fizika haqidagi kitob. Ilk bor 1913-yil Sankt Peterburg shahrida „Soykin“ nashriyotida chop etilgan va juda yaxshi kutib olingan. 1916-yil asarning ikkinchi qismi nashr qilingan.

Asar bir necha oʻn marta qayta nashr qilingan va dunyoning bir qancha tiliga, jumladan, oʻzbek tiliga tarjima qilingan.

 
 „Qiziqarli fizika“ (I kitob) Fantastika laboratoriyasida 
 „Qiziqarli fizika“ (II kitob) Fantastika laboratoriyasida 

Turkum:Fizika boʻyicha kitoblar
Slova i lyudi

„Slova i lyudi“ („Soʻzlar va odamlar“) – rus yozuvchisi va lingvisti Dmitriy Kobyakov qalamiga mansub rus tili leksikologiyasi boʻyicha kitob. Ilk bor 1976-yil Barnaul shahrida „Altay“ nashriyotida chop etilgan. 1977-yil qayta nashr qilingan.

„Slova i lyudi“ kitobi „Bessmertniy dar“ (1965) hamda „Priklyucheniya slov“ (1966) asarlari bilan bir qatorda Kobyakov keng taniliga hissa qoʻshgan. Kobyakov ishlarini tahlil qilgan olimlar koʻplab soʻzlarning etimologiyasi boʻyicha yangi nazariyalarni oʻrtaga tashlagani, ularni koʻp sonli misollar bilan asoslab bergani olqishlagan, ammo ayrim soʻzlar tarixi boʻyicha notoʻgʻri xulosaga kelgani tanqid qilgan.

 

Turkum:Tilshunoslik boʻyicha kitoblar
The Beatles: The Authorised Biography

„The Beatles: The Authorised Biography“ — ingliz yozuvchisi va jurnalisti Hunter Davies qalamiga mansub The Beatles guruhi haqidagi kitob. Asar guruh maʼqulligi bilan yozilgan yagona biografiyadir. Ilk bor 1968-yil London shahrida „McGraw-Hill“ nashriyotida chop etilgan.

Davies 1965-yil „Here We Go Round the Mulberry Bush“ („Malina tuplarini aylanib oʻtamiz“) romanini yozgan. Asar asosida 1967-yil film suratga olingan. Davies Paul McCartney bilan film uchun qoʻshiq yozishni muhokama qilish uchun uchrashgan. Uchrashuv davomida Davies guruh biografiyasini yozishni taklif qilgan. McCartneyga bu fikr maʼqul kelgan, chunki oʻsha paytgacha guruh haqida notoʻgʻri maʼlumotlar yozilgan boʻlgan. McCartney Daviesga guruh menejeri Brian Epstein maʼqulligini olishni taklif qilgan. Epstein ham bu taklifga rozi boʻlgan va natijada „The Beatles: The Authorised Biography“ asari yozilgan.

Kitobni yozish uchun Davies 1967–1968-yillarda guruh aʼzolari bilan 18 oy vaqt oʻtkazgan. Guruh maʼqullagan yagona biograf oʻlaroq Davies nafaqat guruh aʼzolari, balki ularning doʻstlari, oila aʼzolari hamda hamkasblari bilan uchrashgan. Davies guruh aʼzolari bilan aloqa qilishda davom etgan. „The Beatles: The Authorised Biography“ bir necha marta qayta nashr qilingan, qayta nashrlarga yangi maʼlumotlar kiritilgan. Asar bir necha tilga, jumladan, rus tiliga tarjima qilingan.

 

Turkum:Biografiya kitoblar
Tafakkur gulshani

„Tafakkur gulshani“, toʻliq nomi „Tafakkur gulshani: Vatandosh hamda xorijiy allomalarning aforizmlari va hikmatli soʻzlari“  – taniqli yozuvchi va olimlarning hikmatli soʻzlari toʻplami. Toʻplamni rus siyosatchisi hamda adabiyotshunosi Vladimir Voronsov tuzgan. Ilk bor 1976-yil Moskva shahrida „Molodaya gvardiya“ nashriyotida chop etilgan. Bir necha marta qayta nashr qilingan.

Asar bir necha tilga, jumladan, oʻzbek tiliga tarjima qilingan. Toʻplamdan ruscha va oʻzbekcha koʻplab manbada, jumladan, kitob va ilmiy maqolalarda iqtibos keltirilgan. Sovet Ittifoqi parchalanib ketganidan keyin toʻplamga kiritilgan 6 415 hikmatli soʻzning bor-yoʻgʻi 163 tasi, yoki 2,5 foizi sharq donishmandlariga tegishli ekanligi tanqidga uchragan.

 Oʻzbekcha tarjimasi 
Toʻplamni oʻzbek tiliga Sharifa Abdurazzoqova tarjima qilgan. Oʻzbekcha nashr ilk bor 1981-yil Toshkent shahrida Gʻafur Gʻulom nomidagi Adabiyot va sanʼat nashriyoti nashriyotida chop etilgan. Oʻzbekcha tarjimaga oʻzbek xalq yozuvchisi va akademik Komil Yashin muharrirlik qilgan. 1989-yil qayta nashr qilingan.

„Tafakkur gulshani“ oʻzbek tilidagi eng keng tanilgan va eng keng qoʻllanadigan iqtiboslar toʻplamidir. Huquq faoli Moʻtabar Tojiboyeva Oʻzbekistonda hibsga olinganida hujjatlari bilan bir qatorda „Tafakkur gulshani“ asari nusxasini oʻzi bilgan olganini taʼkidlagan. 

 

 
 „Tafakkur gulshani“ Ziyouz saytida

Turkum:Aforizm kitoblar
Ingliz tili grammatikasi (Boʻronov, Boʻronova, Toshboyeva)

„Ingliz tili grammatikasi“, toʻliq nomi „Ingliz tili grammatikasi: Spravochnik“ — Jamoliddin Boʻronov, Muattar Boʻronova hamda Muborak Toshboyeva qalamiga mansub ingliz tili grammatikasi boʻyicha spravochnik. 1978-yil Toshkent shahrida „Oʻqituvchi“ nashriyotida chop etilgan. Asar pedagogik institutlarning 2–3-bosqich talabalari uchun moʻljallangan. Oʻzbekiston SSRda oliy oʻquv yurtlarida keng ishlatilgan ingliz tili boʻyicha qoʻllanmalarning biri.

Spravochnikda ingliz tilining grammatik sistemasi qisqacha tushuntirish matnlari va muayyan grammatik jadvallar yordamida mujassamlashtirilgan holda bayon qilingan. Asar asosan soʻz turkumlari va ularning gapda ishlatilishiga bagʻishlangan. Mustaqil Oʻzbekistonda yozilgan koʻplab ilmiy maqola va dissertatsiyalarda „Ingliz tili grammatikasi“ spravochnigiga tayanilgan.

 

Turkum:Ingliz tili grammatikasi boʻyicha kitoblar
Suhrob Sipehriy

Suhrob Sipehriy ((1928-yil 7-oktyabr — 1980-yil 21-aprel)) — eronlik shoir, yozuvchi, rassom va faylasuf. U Nimo Yushij, Ahmad Shomlu, Mahdiy Axavoni Solis va Furoʻgʻ Farruhzodlar qatori Eron zamonaviy sheʼriyatidagi beshta eng mashhur shoirlardan biri. Uning sheʼrlari ingliz, ispan, fransuz, italyan va boshqa tillarga tarjima qilingan.

 Hayoti 
Spehriy 1928-yil 7-oktyabrda Eronning Koshon shahrida tugʻilgan. U sanʼat va sheʼriyatni yaxshi tushunadigan oilada oʻsgan. Otasi pochta boʻlimida ishlagan. Bolaligida otasi falaj boʻlib, 1941-yilda vafot etadi.
U bir necha yil oʻqituvchi boʻlib ishladi. Keyinchalik Tehron universitetining tasviriy sanʼat fakultetiga oʻqishga kiradi. Oʻqishni tugatgandan soʻng neft kompaniyasida ishga joylashdi va 8 oydan keyin uni tark etdi. Tez orada uning „Ranglarning oʻlimi“ deb nomlangan birinchi sheʼriy toʻplami nashr etiladi.
Spehriy 1980-yil 28-aprelda Tehrondagi Pars kasalxonasida vafot etdi va Koshanda dafn qilindiAbdolali Dastgheib, 2006. The Green Garden of Poetry, Critical Review of poems by Sohrab Sepehri. Amitis Publishers, Tehran, Iran. . (Title in Persian: باغ سبز شعر).
Furoʻgʻ Farruhzod

thumb
Furoʻgʻ Farruxzod (1935—1967) – mashhur eronlik shoira, aktrisa va prodyuser.

 Hayoti 
Furoʻgʻ 1935 – yil Tehronda dunyoga kelgan. 13 – 14 yoshligidan sheʼrlar yoza boshlagan. 16 yoshida institutni bitirib, Parvez Shopurga turmushga chiqqan. Keyinchalik ayollar sanʼat kollejining tikuvchilik va rassomlik boʻlimini tugatgan. Ilk kitobini 17 yoshida, yaʼni 1952 – yilda „Asir“ nomi bilan nashr ettirdi. Shu yili „Gunoh qildim, toʻliq lazzat gunohi“ nomli sheʼri jurnalda bosilib, katta shov – shuv va oilaviy mojarolarga sabab boʻldi. Furoʻgʻ uyini tashlab ketib, ijarada yashay boshladi.1955 – yil eri bilan ajrashadi va unga hukumat farzandi bilan uchrashishni taʼqiqlaydi. 1957-yili „Devor“ nomi ostida ikkinchi sheʼriy toʻplami nashrdan chiqadi.1959 – yil shoira Italiyaga safarga chiqdi. Safardan qaytgach sheʼrlarini Nimo Yushij va Ahmad Shomlu uslubida yoza boshladi. Kinolarda prodyuserlik qildi. 1958 – yil „Bir olov“ nomli ilk qisqa metrajli filmini montaj qildi. Qator filmlarda rol ijro etib, buyuk isteʼdod egasi ekanligini namoyon etdi. Koʻplab mukofotlarga sazovor boʻldi. Jurnalist va tarjimon Ibrohim Guliston bilan moxovlar hayotiga bagʻishlangan „Uy qoradir“ nomli qisqa metrajli film ishlashadi. Furogʻ bu filmni yaratish uchun Tabrizga borib, moxovxonada oʻn ikki kunn yashagan. Va u ushbu moxovxonada olti yoshli Husaynni asrab olib, ikkinchi bor ona boʻladi."Uy qoradir" filmi 1963-yili Germaniyada „Eng yaxshi hujjatli film“ mukofotiga sazovor boʻladi. Asarning taʼsiri shu qadar kuchli ediki, dunyoning nufuzli „Vorschau“ XIV festivali oʻzining eng katta mukofotini „Furogʻ Farruhzod“ deb nomlaydi. Va mukofotning shiorini shu film soʻzlaridan tanlab qoʻyadi. Shoira 1964-yili oʻttiz yoshi arafasida „Qayta tugʻilish“ sheʼriy toʻplamini nashr ettiradi.1967 – yil 13 – fevral kuni Furoʻgʻ avtohalokat oqibatida dunyodan koʻz yumdi. Shoiraning „Qaygʻu guli“ nomli saylanmasi ilk bora oʻzbek tilida 2019-yil „Akademnashr“ nashriyoti tomonidan nashrdan chiqqan.

 Asarlari 
 Asir (1952)
 Devor (1957)
 Isyon (1959)
 Qayta tugʻilish (1964)
 Sovuq fasl boshlanishiga iymon keltiraylik (vafotidan keyin).

 
 Furoʻgʻ Farruxzod. Sheʼrlar. Odil Ikrom tarjimalari
Vosif Boxtariy

Vosif Boxtariy (t. 1942-yil, Balx, Afg'oniston) — afgʻonistonlik mashhur shoir, yozuvchi, tarixchi va tilshunos.

 Asarlari 
Shoirdan hozirgacha yettita sheʼriy toʻplam va bitta saylama chop ettirilgan. Bular:
 „…Va oftob namemirad“ (…Va quyosh oʻlmaydi)(1983 y.),
 „Az meʼod to hargiz“ (Uchrashuvdan hech vaqtgacha),
 „Az in oinai bishkastai torix“ (Bu tarixning siniq oinasidan),
 „To shahri panj zul’i ozodi“ (Ozodlikning besh shahri tomonigacha),
 „Debochai befarjom“ (Tugallanmagan muqaddima),
 „Dar usturai fasli shikastan“ (Afsonada sinish haqidagi bob),
 „Moʻyahoi Isfandiyori gumshuda“ (Yoʻqolgan Isfandiyorning nolalari) va
 „Darvozahoi bastai taqvim“ (Taqvimning bogʻlangan darvozalari) — lardir.
Shuningdek bir necha ilmiy asarlari Afgʻoniston va xorijiy davlatlarda nashrdan chiqqan.

 
 Vosif Boxtariy. Uch gʻazal. Shahzod Kenjaev tarjimalari

Turkum:1942-yilda tugʻilganlar
Turkum:Alifbo boʻyicha shoirlar
Prakticheskaya grammatika angliyskogo yazika

„Prakticheskaya grammatika angliyskogo yazika“ — Kseniya Kachalova hamda Yeruxim Izrailevich qalamiga mansub ingliz tili grammatikasi boʻyicha kitob. Ilk bor 1952-yil Moskva shahrida „Vneshtorgizdat“ nashriyotida chop etilgan. „Prakticheskaya grammatika angliyskogo yazika“ ingliz tili grammatikasi boʻyicha Sovet Ittifoqi va keyinchalik MDH mamlakatlarida ingliz tili boʻyicha eng keng tanilgan qoʻllanmadir. Asar bir necha oʻn marta qayta nashr qilingan. Ayrim nashrlar ikki jilddan iborat.

Qoʻllanma SSSR parchalanib ketganidan keyin nafaqat Rossiya, balki boshqa MDH mamlakatlaridagi OTMlarning ingliz tili kurslarida foydalanishda davom etdi. Koʻplab ilmiy asarlarda ushbu qoʻllanma materiallaridan foydalanilgan.

Asar dastlab SSSR Tashqi savdo vazirligi tizimiga kiruvchi oliygohlar talabalari uchun moʻljallangan. Shuning uchun unda savdo-sotiq hamda iqtisod mavzularida koʻplab misollar keltirilgan. Asarning yarim asr oʻtib chop etilgan nahsrlarida ham sovet davriga xos va eskirgan misollar saqlanib qolingani tanqidga uchragan. Asarda ingliz tili morfologiyasi, sintaksisi, punktuatsiyasi hamda AQSH hamda Britaniya dialektlari oʻrtasidagi farqlar boʻyicha maʼlumot berilgan. Kitobda, shuningdek, mustaqil oʻrganuvchilar uchun mashqlar hamda ularning javoblari keltirilgan.

 

Turkum:Ingliz tili grammatikasi boʻyicha kitoblar
Muhammadrizo Shofeʼi Kadkaniy

Muhammadrizo Shofeʼi Kadkaniy (t. 1939-yil, Tehron) — eronlik mashhur shoir, tarjimon va adabiyotshunos olim.

 
 Muhammadrizo Shafeʼiy Kadkaniy. Sheʼrlar. Shahzod Kenjaev tarjimalari

Turkum:Alifbo boʻyicha shoirlar
Ahmad Shomlu

Ahmad Shomlu (1925, Hamadon - 2000, Eron) - XX asr Eron adabiyotining zabardast shoirlaridan biri.

Hayoti
Ahmad Shomlu 1925-yil dunyoga kelgan. Uning ilk she'rlari 16 yoshidanoq matbuotda e'lon qilingan. Shoirning birinchi she'riy to'plami "Unutilgan qo'shiqlar" ("Ohanghoi faromushshuda") 1947-yil nashrdan chiqqan. Bu kitobda uning mumtoz she'riy janrlar, Nimo Yushij uslubida yozilgan she'rlari hamda oq she'rlari (qofiyasiz) joy olgan. Shomlu Garsia Lorka, Lui Aragon, Pol Elyuar, Gor Syulorko, Vladimir Mayakovskiy asarlarini tarjima qilib, o'zining she'riy dunyosini boyitdi. 1958 - yili nashrdan chiqqan "Toza havo" ("Havoi toza") degan kitobida Nimoning iste'dodli izdoshlaridan biri ekanligini ko'rsatdi. U Eronda oq she'r boshlovchisi nomini olganDastgheib, Abdolali (2006) The Poet of Love and Dawn, Critical Review of poems by Ahmad Shamlou. Amitis Publishers, Tehran, Iran. . (Persian title: شاعرعشق و سپیده دمان ).. 

‎

Turkum:Alifbo boʻyicha shoirlar
Forbes jurnalining eng boy futbol klublari roʻyxati

Forbes jurnalining dunyoning eng qimmat jamoalari roʻyxati – Forbes jurnali tomonidan tuzilgan, dunyoning AQSh dollari bilan hisoblaganda eng qimmat futbol klublari reytingi.
 2023-yilgi reyting 
2023-yilgi2022-yilgiFutbol klubiMamlakatMillion dollarlik qiymatiYildagi oʻzgarish %Qimmatli qogʻozlarDaromadi (million $)Ish haqi (million $)11Real MadridIspan6,0701916807 −3823Mançester YunaytedIngliz6,000301177910832BarselonaIspan5,50810137215344LiverpulIngliz5,28819279312956Manchester SitiIngliz4,99018081517565Bayern MunchenNemis4,86013073913377Parij Sent-JermaynFransuz4,212322739 −21988ChelsisiIngliz3,1000064235910Tottenham HotspurIngliz2,80319395911521011ArsenalIngliz2,263101490108119JuventusItalyan2,160 −1210453 −901212Borussiya DortmundNemis1,92870403911313Atletiko MadridIspan1,539311445321414MilanItalyan1,200170299111518West Ham UnitedIngliz1,079206340981615InternazionaleItalyan1,0263433484417 -LAFCAmerikan1,000 -0116818 -LA GalaxyAmerikan925 -098419 -Atlanta YunaytedAmerikan850 -081620 -Crystal PalaceIngliz806 -021422

 Eng daromadli klublar 

 2023-yil 
YilKlubLigaMiqdor (milliard AQSh dollari)2022Real MadridLa Liga$5.12021Barselona$4.7602020Real Madrid$4.1802019$4.2392018Mançester YunaytedPremyer Liga$4.1232017$3.6902016Real MadridLa Liga$3.6452015$3.2602014$3.4402013$3.3002012Mançester YunaytedPremyer Liga$2.2352011$1.8642010$1.8352009$1.8702008$1.8002007$1.453

 2022-yil 
2022-yil2021-yilKlubMamlakatQiymat (million dollar)Yildagi oʻzgarish %Qimmatli qogʻozlarDaromadi ($ M)Ish haqi ($M)12Real MadridIspan5,1007117619021BarselonaIspan5,000515692 −1734Mançester YunaytedIngliz4,600101366312845LiverpulIngliz4,4509465410453Bayern MunchenNemis4,2751072610266Manchester SitiIngliz4,2506076615679Parij Sent-JermaynFransuz3,200283661 −10287ChelsisiIngliz3,100 −3058645911JuventusItalyan2,4502611515261010Tottenham HotspurIngliz2,350245483127118ArsenalIngliz2,050 −271435531212Borussiya DortmundNemis1,800 −50402201313Atletiko MadridIspan1,5005011396451416MilanItalyan1,2001154257 −161514InternazionaleItalyan1,000354139331615EvertonIngliz9404313259 −201719Leysester SitiIngliz9251039304161818West Ham UnitedIngliz900778259421920+Leeds UnitedIngliz800 – Oʻz navbatida .0229512020+Aston VillaIngliz750 – Oʻz navbatida .023612

 

Turkum:Futbol assotsiatsiyasi reytingi
Turkum:Forbes roʻyxati
Turkum:Reytinglar
Turkum:Futbol klublari roʻyxati
Changing Times, Changing Tenses

„Changing Times, Changing Tenses“, toʻliq nomi „Changing Times, Changing Tenses: A Review of the English Tense System“  – Patricia Wilcox Peterson qalamiga mansub ingliz tili grammatikasi boʻyicha qoʻllanma. Ilk bor 1980-yil Vashington shahrida AQSH Maʼlumot agentligining Ingliz tili das boʻlimi tomonidan chop etilgan. Bir necha marta qayta nashr qilingan. Ingliz tilini boshlangʻich hamda oʻrta darajada oʻzlashtirgan shaxslar uchun moʻljallangan asar Petersonning ikkinchi qoʻllanmasi – „Developing Writing“ kitobi bilan bir qatorda jahon boʻylab ingliz tilini oʻqitish kurslarida keng qoʻllanadi.

„Changing Times, Changing Tenses“ qoʻllanmasida ingliz tili zamonlari batafsil koʻrib chiqilgan. Peterson ingliz tili zamonlari murakkab ekanligini taʼkidlasa-da, ularni oʻquvchiga tushunarli shaklda taqdim etgan. Shunday boʻlsa-da, kitobda „to be“ bogʻlovchi feʼli yetarlicha batafsil tushuntirib berilmagani tanqid qilingan. Oʻquvchi mavzuni oson oʻzlashtirishi uchun kitob koʻp sonli fotosuratlar bilan bezalgan boʻlib, ularning aksari „The Denver Post“ gazetasidan olingan.

 

Turkum:Ingliz tili grammatikasi boʻyicha kitoblar
Turkum:Patricia Wilcox Peterson kitoblari
Tas-IX

right|156px|thumb|Tas-IX
Tashkent-Internet eXchange point (Tas-IX) — Toshkentdagi Internet orqali malumotlar almashinuv nuqtasi. Hozirda Tas-IXni — „Bepul internet tarmogʻi“ deb ham atashadi.

 Tas-IX haqida 
Tas-IX texnologiyasi 2004-yil 24-oktyabrda internetga ulanish telefon simi orqali amalga oshirish imkonini berdi (aniqrogʻi Tas-IX ADSL-modem orqali internetga ulanishni boshlagan).http://items.itportal.uz/network/tas-ix-haqida-toliq-malumot/ Tas-IX — havola Tas-IXning yaralishining asosiy sababchisi internetning tezligini oʻsha payt pastligidir. 2004-yilga qadar internet tezligi 56 Kb/s boʻlgan. Oʻzbekistonda Tas-IX ning dastlabki ishtirokchilari mamlakatimizdagi beshta provayder bolgan. Hozirda ularning soni 30 taga yetdi.
Essential Grammar in Use

„Essential Grammar in Use“, toʻliq nomi „Essential Grammar in Use: A Self-study Reference and Practice Book for Elementary Learners of English“ — Raymond Murphy qalamiga mansub ingliz tili grammatikasi boʻyicha kitob. Ilk bor 1990-yil Kembrij shahrida Kembrij universiteti nashriyotida chop etilgan. Bugunga qadar toʻrt nashri chiqqan, har bir nashr bir necha marta chop etilgan. Shuningdek, qoʻllanmaning Murphy bilan boshqa muallif hamkorlikda hozirlagan va muayyan mamlakatlar uchun moʻljallangan versiyalari ham mavjud.

„Essential Grammar in Use“ ingliz tilini oʻrganishda eng keng qoʻllanadigan asarlar qatoriga kiradi. Qoʻllanmani muallif oʻzining ingliz tilini oʻrta darajada oʻzlashtirganlar uchun moʻljallangan „English Grammar in Use“ kitobi muvaffaqiyatidan keyin yozgan.

 Nashrlari 
 Birinchi nashr 
„Essential Grammar in Use“ kitobining ilk nashri 1990-yil chop etilgan. Mazkur nashrning mashqlar javoblari bor hamda mashqlar javoblari yoʻq versiyalari mavjud. Mazkur nashrning toʻliq nomi – „English Grammar in Use: A Self-study Reference and Practice Book for Elementary Students of English“.

 Ikkinchi nashr 
„Essential Grammar in Use“ kitobining ikkinchi nashri 1997-yil chop etilgan. Mazkur nashrning mashqlar javoblari bor hamda mashqlar javoblari yoʻq versiyalari mavjud. Ikkinchi nashr uchun oʻzida qoʻshimcha mashqlarni jamlagan bonus CD-ROM ham tayyorlangan. Mazkur nashrning toʻliq nomi – „English Grammar in Use: A Self-study Reference and Practice Book for Elementary Students of English“.

 Uchinchi nashr 
„Essential Grammar in Use“ kitobining uchinchi nashri 2007-yil chop etilgan. Mazkur nashrning mashqlar javoblari bor, mashqlar javoblari yoʻq, mashqlar javoblari hamda CD-ROM diskli, bir foydalanuvchi uchun moʻljallangan CD-ROMdan iborat, 30 foydalanuvchi uchun moʻljallangan CD-ROMdan iborat hamda Klett versiyalari mavjud. Uchinchi nashr asarning ilk toʻliq rangli nashridir. Mazkur nashrning toʻliq nomi – „English Grammar in Use: A Self-study Reference and Practice Book for Elementary Students of English“.

 Toʻrtinchi nashr 
„Essential Grammar in Use“ kitobining toʻrtinchi nashri 2015-yil chop etilgan. Mazkur nashrning mashqlar javoblari bor, mashqlar javoblari yoʻq, mashqlar javoblari hamda interaktiv elektron kitobli, qoʻshimcha mashqlari bor hamda interaktiv elektron kitob versiyalari mavjud. Qoʻshimcha mashqlar App Store hamda Google Playda ham eʼlon qilingan. Mazkur nashrning ayrim versiyalari toʻliq nomi „English Grammar in Use: A Self-study Reference and Practice Book for Elementary Learners of English“dir.

 Yana qarang 
 „English Grammar in Use“
 „Advanced Grammar in Use“

 

Turkum:Ingliz tili grammatikasi boʻyicha kitoblar
Turkum:Raymond Murphy kitoblari
English Grammar in Use

„English Grammar in Use“ („Ingliz tilining amaliy grammatikasi“), toʻliq nomi „English Grammar in Use: A Self-study Reference and Practice Book for Intermediate Learners of English“ („Ingliz tilining amaliy grammatikasi: Ingliz tilini oʻrta darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“) — Raymond Murphy qalamiga mansub ingliz tili grammatikasi boʻyicha kitob. Ilk bor 1985-yil Kembrij shahrida Kembrij universiteti nashriyotida chop etilgan.

„English Grammar in Use“ bir necha marta qayta nashr qilingan. Kitob ingliz tilini oʻrganishda eng keng qoʻllaniladigan asarlar qatoriga kiradi. Muallif mazkur kitob muvaffaqiyati ortidan ingliz tilini boshlangʻich darajada oʻzlashtirganlar uchun „Essential Grammar in Use“ kitobini ham yozgan.

 Nashrlari 
 Birinchi nashr 
„English Grammar in Use“ kitobining ilk nashri 1985-yil chop etilgan. Birinchi nashrning oʻzi bir necha marta chop etilgan. 1986-yil kichik oʻzgartirishlar kiritilgan nusxasi chop etilgan. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

 Ikkinchi nashr 
„English Grammar in Use“ kitobining ikkinchi nashri 1994-yil chop etilgan. Ikkinchi nashrning oʻzi bir necha marta chop etilgan. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

 Uchinchi nashr 
„English Grammar in Use“ kitobining uchinchi nashri 2004-yil chop etilgan. Mazkur nashrning mashqlar javoblari bor, mashqlar javoblari yoʻq, CD-ROM diskli, qattiq jildli va CD-ROMli hamda CD-ROMli va CD-ROMsiz Klett versiyalari mavjud. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

 Toʻrtinchi nashr 
„English Grammar in Use“ kitobining toʻrtinchi nashri 2012-yil chop etilgan. Mazkur nashrning mashqlar javoblari bor, mashqlar javoblari yoʻq, mashqlar javoblari hamda CD-ROMi bor, onlayn qoʻllanish kodlari toʻplamidan iborat hamda onlayn qoʻllanish kodlari toʻplami va mashqlar javoblari bor versiyalari mavjud. Mazkur nashrning toʻliq nomi „English Grammar in Use: A Self-study Reference and Practice Book for Intermediate Learners of English“dir („Ingliz tilining amaliy grammatikasi: Ingliz tilini oʻrta darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“).

 Yana qarang 
 „Essential Grammar in Use“
 „Advanced Grammar in Use“

 

 „English Grammar in Use“ (2-, 3-, 4- nashrlar) 

Turkum:Ingliz tili grammatikasi boʻyicha kitoblar
Turkum:Raymond Murphy kitoblari
A Practical English Grammar

„A Practical English Grammar“ — Audrey Thomson hamda Agnes Martinet qalamiga mansub ingliz tili grammatikasi boʻyicha kitob. Ilk bor 1960-yil Oksford shahrida Oksford universiteti nashriyotida chop etilgan. Asarga qoʻshimcha ravishda ikki jildli mashqlar toʻplamlari ham tayyorlangan.

„A Practical English Grammar“ bir necha marta qayta nashr qilingan. Kitob ingliz tilini oʻrganishda eng keng qoʻllanadigan asarlar qatoriga kiradi. „Grammaire de langlais daujourdhui“ nomi bilan fransuzcha izohli versiyasi ham chop etilgan.

 Nashrlari 
 Birinchi nashr 
„A Practical English Grammar“ kitobining ilk nashri 1960-yil chop etilgan. Birinchi nashrning oʻzi yetti marta chop etilgan.

 Ikkinchi nashr 
„A Practical English Grammar“ kitobining ikkinchi nashri 1969-yil chop etilgan. Ikkinchi nashrning oʻzi oʻn marta chop etilgan. G. Storm ikkinchiga nashrga yozgan taqrizida asarda lingvistik tushunchalarga amaliy yondashilganini va nazariy masalalarga toʻxtalmaganini olqishlagan.

 Uchinchi nashr 
„A Practical English Grammar“ kitobining uchinchi nashri 1980-yil chop etilgan. Uchinchi nashrning oʻzi sakkiz marta chop etilgan.

 Toʻrtinchi nashr 
„A Practical English Grammar“ kitobining toʻrtinchi nashri 1986-yil chop etilgan.

 

Turkum:Ingliz tili grammatikasi boʻyicha kitoblar
Turkvizyon qoʻshiq tanlovi

Turkvizyon qoʻshiq tanlovi (ingl. Türkvizyon Song Contest, tur. Türkvizyon Türk Dünyası Şarkı Yarışması) — turkiy mamlakatlari oʻrasida oʻtkaziladigan qoʻshiq tanlovi. Turkvizyon 2013-yildan boʻshlab oʻtkaziladi (2016-yildan tashqari). Bu tanlovda turkiy mamlakatlar va viloyatlar ishtirok etishadi, ishtirokchi turkiy boʻlishi kerak. Tanlov TMV TV kanali va Xalqaro Turkiy Madaniyat Tashkiloti yordamida oʻtkaziladi

Birinchi Turkvizyon qoʻshiq tanlovi Eskishehir shahrida boʻlib oʻtdi. Yarim final 2013-yil 19-dekabrda va final 21-dekabrda boʻlib oʻtdi.

thumbnail|250px|right|2013 yildan beri qatnashib kelayotgan mamlakatlar: 
 Tanlovda qatnashish 
Hozirda faqat 3ta tanlov boʻlib oʻtdi. Birinchi tanlovda 24 mamlakat qatnashdi

Turkviziyon qatnashganlar, ketganlar va keganlar

YilBoʻlib oʻtgan joyiSanaQatnashganlar soniBirinchi chiqishKetganlarQaytganlarGʻoliblar 2013Turkiya19/21 dekabr24 Belarus, Bosniya va Gersegovina, Boshqirdiston,
 Gagauziya, Gruziya, Iroq,

 Kabarda-Balkariya, Kosovo, Makedoniya , Oltoy,

Ozarbayjon , Qirgʻiziston, Qorachoy-Cherkasiya

Qozogʻiston, Qrim, Ruminiya, Saxa, Tatariston,

 Tuva, Turkiya, Ukraina , Xakasiya, Shimoliy Kipr,

 Shoriya, Oʻzbekiston—— Ozarbayjon 2014Tatariston19/21 noyabr25 Albaniya , Bolgariya , Germaniya, Eron, Moskva,
 Turkmaniston Oltoy Respublikasi, Belarus, Kosovo,
 Shimoliy Kipr , Shoriya— Qozogʻiston 2015 Turkiya17/19 dekabr21 Serbiya, Suriya Boshqirdiston, Kabarda-Balkariya,

Qorachoy-Cherkasiya ,

 Qrim, Qoʻmiqlar, Moskva,

 Stavropol oʻlkasi ,

 Tatariston, Turmaniston,

 Tuva, Xakasiya, Saxa Belarus, Shimoliy Kipr , Kosovo Qirgʻiziston 2016tanlov oʻtkazilmadi 2017TurkiyaMart27 (vaqtincha) Latviya, Qoʻmiqlar, Dogʻiston, Polsha, Moldova,
Niderlandlar , Stavropol oʻlkasi , Shvetsiya— Oltoy Respubliasi, Boshqirdiston,
 Kabarda-Balkariya , Qrim, Moskva, Tatariston, Tuva, Saxa?

 Gʻoliblar 
thumbnail|250px|right|Gʻolib bolgan mamlakatlar
YilMamlakatIshtirokchiQoshiqTiliBallIkkinchi oʻrinUchinchi oʻrinSanaBoʻlib oʻtgan joyi2013OzarbayjonFarid GasanovYaşaOzarbayjon tili210BelarusUkraina21 dekabrEskishehir, Turkiya2014QozogʻistonJanar DugʻalovaІzіn kөremQozoq tili225TataristonBoshqirdiston21 noyabrQozon, Tatariston2015QirgʻizistonJiydish IdirisovaKim biletQirgʻiz tili194QozogʻistonTurkiya19 dekabrIstanbul, Turkiya2017martIstanbul, Turkiya

 

Turkum:Turkvizyon qoʻshiq tanlovi
Muidjon Tohiriy

Tohiriy Abduvahhobovich Muidjon — Oʻzbekiston Respublikasi Davlat Bojxona qoʻmitasi raisi (2016—2018). General-mayorНовости. Jaloliddin Manguberdi ordeni sohibi.

 Biografiyasi 
2001—2006-yillarda Oʻzbekiston Respublikasi Milliy xavfsizlik xizmatining Surxondaryo viloyati boshqarmasi boshligʻi.

2006—2009-yillarda Oʻzbekiston Respublikasi Milliy xavfsizlik xizmati raisining oʻrinbosari.

2009—2010-yillarda Oʻzbekiston Prezidenti huzuridagi Milliy xavfsizlik kengashi kotibining oʻrinbosari.

2010—2011-yillarda Oʻzbekiston Respublikasi Prezidentining Davlat maslahatchisi.

2011—2016-yillarda Oʻzbekiston Respublikasi Milliy xavfsizlik xizmati raisining oʻrinbosari.

2013—2016-yillarda Oʻzbekiston Prezidentining xavfsizlik xizmati boshligʻi.

2016-yil 20-dekabrdan 2018-yil 12-fevralgacha — O‘zbekiston Respublikasi Davlat bojxona qo‘mitasi raisi.

2018-yilning dekabr oyida hibsga olingan. 2019-yil 16-may kuni jinoyat ishlari boʻyicha Toshkent viloyati sudi hukmi bilan uch yarim yilga ozodlikdan mahrum qilish jazosi tayinlandi.Davlat bojxona qoʻmitasining sobiq rahbari Muidjon Tohiriy uch yarim yilga qamaldi

 

Turkum:Yashayotgan insonlar
Turkum:Oʻzbekiston generallari
Turkum:Oʻzbekiston yetakchilari

Turkum:Jaloliddin Manguberdi ordeni sohiblari
Turkum:Oʻzbekiston davlat qoʻmitalari raislari
Advanced Grammar in Use

„Advanced Grammar in Use“ , toʻliq nomi „Advanced Grammar in Use: A Self-study Reference and Practice Book for Advanced Learners of English“ — Martin Hewings ingliz tili grammatikasi boʻyicha yozgan kitob. Ilk bor 1999-yil Kembrij shahrida Kembrij universiteti nashriyotida chop etilgan. Asarga qoʻshimcha ravishda alohida mashqlar toʻplami ham tayyorlangan.

„Advanced Grammar in Use“ oʻquvchilar va tanqidchilar tomonidan yuqori baholandi. Xususan, muallif murakkab qoidalarni qisqa va loʻnda tilda hamda ilmiy atamalardan oz qoʻllangan holda tushuntirib bergani olqishlandi. Qoʻllanma bir necha marta qayta nashr qilingan va ingliz tilini oʻrganishda eng keng qoʻllaniladigan asarlar qatoriga kiradi. Uchinchi nashrga kiritilgan qoidalar va soʻz birikmalarini tuzishda muallif millionlab soʻzni oʻz ichiga oluvchi Kembrij til korpusiga tayangan.

 Nashrlari 
 Birinchi nashr 
„Advanced Grammar in Use“ kitobining ilk nashri 1999-yil chop etilgan. Mazkur nashrning mashqlar javoblari bor hamda mashqlar javoblari yoʻq versiyalari mavjud. Birinchi nashr 120 bobdan iborat.

 Ikkinchi nashr 
„Advanced Grammar in Use“ kitobining ikkinchi nashri 2005-yil eʼlon qilingan. Mazkur nashrning mashqlar javoblari bor, mashqlar javoblari yoʻq, CD-ROM diskli, bir foydalanuvchi uchun moʻljallangan CD-ROMdan iborat, koʻp foydalanuvchi uchun moʻljallangan CD-ROMdan iborat versiyalari mavjud. Ikkinchi nashr 100 bobdan iborat.

 Uchinchi nashr 
„Advanced Grammar in Use“ kitobining uchinchi nashri 2013-yil chop etilgan. Mazkur nashrning mashqlar javoblari bor, mashqlar javoblari yoʻq hamda mashqlar javoblari bor va elektron kitob va audioyozuvlar tirkalgan versiyalari mavjud. Uchinchi nashr ham ikkinchi nashr singari 100 bobdan iborat.

 Toʻrtinchi nashr 
„Advanced Grammar in Use“ kitobining toʻrtinchi nashri 2023-yil eʼlon qilingan. Ushbu nashr ham bosma va elektron kitob shaklida chop etilgan. Shuningdek, nashr uchun qoʻshimcha onlayn mashqlar hozirlangan. Toʻrtinchi nashr ilmiy inlgiz tili boʻyicha yangi besh boʻlimni oʻz ichiga oladi.

 Yana qarang 
 „Essential Grammar in Use“
 „English Grammar in Use“

 

 

 „Advanced Grammar in Use“ Cambdridge universiteti nashriyoti saytida 

Turkum:Ingliz tili grammatikasi boʻyicha kitoblar
Adham Ikromov

Ikromov Adham Ilhomovich – Oʻzbekistonlik shifokor va siyosatchi. 2024-yil 10-yanvardan Oʻzbekiston Respublikasi sport vaziri. 2022-yil fevraldan dekabrgacha Oʻzbekiston Respublikasi Sport vaziri, 2017-2022-yillarda Oʻzbekiston savdo-sanoat palatasi raisi, 2009-yildan 2012-yilgacha va 2016-2017-yillarda – Oʻzbekiston Respublikasi Sogʻliqni saqlash vaziri, 2012-2016-yillarda Oʻzbekiston Respublikasi Bosh vazirining oʻribosari – aloqa, telekommunikatsiyalar, ijtimoiy soha, fan, taʼlim, sogʻliqni saqlash, madaniyat masalalari majmuasi rahbari lavozimlarida faoliyat olib borgan. 2016-2017-yillarda Oʻzbekiston qilichbozlik federatsiyasi raisi boʻlgan.

 Biografiyasi 
Adham Ikromov 1968-yil 20-dekabrda Toshkent shahrida tugʻilgan. 1986—1990-yillarda Leningrad harbiy tibbiyot akademiyasida, 1990—1992-yillarda esa Toshkent tibbiyot instituti magistraturasida tahsil olgan.

 Mehnat faoliyati 
1992—1994-yillarda V. Vohidov nomli tez tibbiy yordam markazi klinik ordinatori.

1994—1998-yillarda V. Vohidov nomli tez tibbiy yordam markazi jarrohi.

1998—2004-yillarda V. Vohidov nomli tez tibbiy yordam markazi kompyuter tomografiyasi boʻlimi boshligʻi.

2004—2007-yillarda V. Vohidov nomli tez tibbiy yordam markazi direktorining oʻrinbosari.

2007—2009-yillarda Oʻzbekiston Respublikasi Sogʻliqni saqlash vazirining birinchi oʻrinbosari.

2009—2012-yillarda Oʻzbekiston Respublikasi Sogʻliqni saqlash vaziri.

2012—2016-yillarda Oʻzbekiston Bosh vaziri oʻrinbosari – Madaniyat, taʼlim, sogʻliqni saqlash, ijtimoiy muhofaza masalalari majmuasi rahbari.

2016—2017-yillarda Bosh vazir oʻrinbosari – Sogʻliqni saqlash vaziri, Oʻzbekiston qilichbozlik federatsiyasi prezidenti boʻlgan.

2017-yil qisqa muddat Oʻzbekiston Prezidentining tashkiliy-kadrlar masalalari boʻyicha davlat maslahatchisi birinchi oʻrinbosari va Prezident huzuridagi davlat boshqaruvi Akademiyasi rektori boʻlgan.

2017—2022-yillarda Oʻzbekiston savdo-sanoat palatasi raisi vazifalarida faoliyat olib borgan.

2022-yilda – Oʻzbekiston Respublikasi Sport vaziri.

2022-yil 30-dekabrda Sport vazirligi negizida Oʻzbekiston Respublikasi Yoshlar siyosati va sport vazirligi tashkil etildi, Ikromov Yoshlar siyosati va sport vaziri vazifasida ishladi.

2024-yil 10-yanvarda Yoshlar siyosati va sport vazirligi qaytadan Sport vazirligiga aylantirildi. Ikromov vazir lavozimini oʻzida saqlab qoldi.

 Mukofotlari 
 2018-yilda Mehnat shuhrati ordeni berilgan.
 2011-yilda Fidokorona xizmatlari uchun ordeni berilgan.
 2024-yilda Oʻzbekistonda xizmat koʻrsatgan sogʻliqni saqlash xodimi faxriy unvoni berilgan.

 

Turkum:Oʻzbekiston yetakchilari
Turkum:Oʻzbekiston sport vazirlari
Alisher Sultonov

Alisher Saidabbosovich Sultonov — „Oʻzbekneftgaz“ milliy xolding kompaniyasi boshqaruv raisi (2015-2018), Oʻzbekiston Milliy Olimpiya qoʻmitasi prezidenti (2017-2018), vitse-prezidenti (2018-2019)MOQ tarkbi saylandi, Oʻzbekiston Bosh vazirining oʻrinbosari (2017-2022), Energetika vaziri (2019-2022).

 Biografiyasi 
1984—1989 — A.F.Mojayskiy nomidagi harbiy muhandislik instituti talabasi.

1989—1991 — Harbiy xizmatda.

1991—1993 — Oʻzbekiston Fanlar Akademiyasi Amaliy fizika instituti lazer pribor qurilish boʻlimi texnologi, xalqaro boʻlim texnologi, tijorat boʻlimi yetakchi muhandisi.

1993—1996 — Ijara, qoʻshma va xususiy korxonalar xodimlari va tadbirkorlarning Toshkent shahar kasaba uyushmasi tashkiliy boʻlim mudiri.

1996—1998 — „Oʻzneftniqaytaishlash“ aksiyadorlik kompaniyasi Buxoro neftni qayta ishlash zavodi qurilishi kontrakti bajarilishini taʼminlash boʻyicha direksiyasi asbob-uskunalarni tayyorlash va qabul qilish nazorati boʻyicha bosh mutaxassisi.

1998—1998 — „Oʻztashqineftgaz“ tashqi iqtisodiy aloqalar birlashmasi kontraktlar bajarilishi boʻyicha direksiyasi bosh mutaxassisi.

1998—1999 — „Oʻzbekneftgaz“ milliy xolding kompaniyasi Shoʻrtan gaz-kimyo majmuasi qurilishi boshqarmasi tayyorlangan asbob uskunalarni tekshiruvdan oʻtkazish va sotib olishni nazorat qilish, loyiha hujjatlarini qabul qilish guruhi bosh mutaxassisi.

1999—2002 — „Oʻzbekneftgaz“ milliy xolding kompaniyasi Shoʻrtan gaz kimyo majmuasi qurilishi boshqarmasi boshligʻi.

2002—2013 — „Shoʻrtan gaz-kimyo majmuasi“ unitar shoʻba korxonasi direktori.

2013—2018 — Oʻzbekiston shaxmat federatsiyasi raisi.

2013—2015 — „Oʻzbekneftgaz“ milliy xolding kompaniyasi prognozlash, resurslar va investitsiya das bosh boshqarmasi boshligʻi — boshqaruv raisining birinchi oʻrinbosari.

2015—2018 — „Oʻzbekneftgaz“ Milliy xolding kompaniyasi boshqaruvi raisiAlisher Sultonov „Oʻzbekneftgaz“ rahbarligidan ketdi.

2017—2018 — Oʻzbekiston Milliy Olimpiya qoʻmitasi prezidenti.

2018—2019 — Oʻzbekiston milliy olimpiya qoʻmitasi vitse-prezidenti.

2017-yildan 2022-yilgacha Oʻzbekiston Respublikasi Bosh vazirining oʻrinbosari.

2019-yil 16-fevraldan 2022-yil 7-iyungacha — Bosh vazir oʻrinbosari — Energetika vaziri.

2020-yildan 2022-yilgacha — Oʻzbekiston baydarka va kanoe sporti federatsiyasi raisihttps://m.kun.uz/news/2020/09/05/alisher-sultonov-rowingcanoe-federatsiyasi-raisi-lavozimiga-saylandi.

2022-yildan 2025-yilgacha — O‘zbekiston Respublikasi prezidentining energetik xavfsizlik boʻyicha maslahatchisi.

 Oilasi 
Otasi — Sultanov Said-Abbas Saidaxmedovich — Fanlar akademiyasi ishlar boshqarmasi boshlig'i boʻlgan.

Oʻgʻli — Sultanov Saidafzal Alisherovich — Oʻzbekiston Respublikasi Ichki ishlar vazirligi jinoyat-qidiruv bosh boshqarmasi tezkor vakili.

 

Turkum:Toshkentda tugʻilganlar
Turkum:Oʻzbekiston muhandislari
Turkum:Oʻzbekiston vazirlari
Turkum:Oʻzbekiston yetakchilari
Turkum:Oʻzbekiston MOQ Prezidentlari
The Great Preposition Mystery

„The Great Preposition Mystery“, toʻliq nomi „The Great Preposition Mystery: Grammar Review for Intermediate/Advanced Students of EFL“ — Lin Lougheed qalamiga mansub ingliz tili grammatikasi boʻyicha qoʻllanma. Ilk bor 1981-yil Vashington shahrida AQSH Maʼlumot agentligi tomonidan chop etilgan. Qoʻllanmada ingliz tili predloglari koʻrib chiqilgan. Bir necha marta qayta nashr qilingan boʻlib, ingliz tilini oʻrta hamda yetuk darajada oʻzlashtirgan shaxslar uchun moʻljallangan.

„The Great Preposition Mystery“ nomiga ingliz tilida predloglarni qoʻllash qoidalari murakkabligini turtki boʻlgan. Muallif predloglarni vazifasiga koʻra turlarga ajratgan. Kitobni Shelley Vance Laflin tahrir qilgan. Asar hikoya tarzida yozilgan va 11 boʻlimga boʻlingan. Har bir boʻlimda ingliz tili predloglari boʻyicha mashqlar keltirilgan. 1988-yilgi nashri Shelley Vance Laflin tomonidan toʻldirilgan.

 

Turkum:Ingliz tili grammatikasi boʻyicha kitoblar
Tursinxon Xudayberganov

Tursinxan Aydarovich Xudaybergenov (1951-yil 20-may, Toshkent viloyati) – Oʻzbekiston Respublikasi Prezidentining davlat maslahatchisi (2001—2006-yillarda va 2016-yildan hozirgi kunga qadar). Oʻzbekiston Respublikasi Favqulodda vaziyatlar vaziri (2010—2016 va 2018—2022-yillarda), Oʻzbekiston Respublikasi mahalla va nuroniylar masalalari vaziri (2022-yildan 2023-yilgacha), Oʻzbekiston Respublikasi Oliy Majlisi Senatining aʼzosi (2005—2010-yillarda va 2020-yildan)Senat aʼzolari tayinlandi.

 Biografiyasi 
Tursinxon Xudayberganov 1951-yil 20-may kuni Toshkent viloyati Chinoz tumanida tugʻilgan. Millati – qozoq.
 Taʼlim 
1969—1973-yillarda Nizomiy nomidagi Toshkent davlat pedagogika universiteti talabasi, 1980—1982-yillarda SSSR Ichki ishlar vazirligi akademiyasi tinglovchisi.
 Mehnat faoliyati 
1968—1969-yillarda Chinoz tumanidagi 20-oʻrta maktab direktori oʻrinbosari.

1973—1980-yillarda Chirchiq shahar ichki ishlar boʻlimi voyaga yetmaganlar bilan ishlash boʻlinmasi inspektori, boʻlinma boshligʻi.

1982—1987-yillarda Boʻka tumani ichki ishlar boʻlimi boshligʻi.

1987—1989-yillarda Toshkent viloyati ichki ishlar boshqarmasi jamoat tartibini saqlash xizmati boshligʻi.

1989—1991-yillarda Toshkent viloyati ichki ishlar boshqarmasi boshligʻining oʻrinbosari.

1991—1997-yillarda Toshkent shahar ichki ishlar bosh boshqarmasi boshligʻining birinchi oʻrinbosari.

1997—2001-yillarda Xorazm viloyati ichki ishlar boshqarmasi boshligʻi.

2001—2006-yillarda Oʻzbekiston Respublikasi Prezidentining huquqni muhofaza qiluvchi va nazorat idoralarining faoliyatini muvofiqlashtirish boʻyicha davlat maslahatchisi.

2005—2010-yillarda Oʻzbekiston Respublikasi Oliy Majlisi Senatining aʼzosi.

2006-yil qisqa muddat Oʻzbekiston Respublikasi Ichki ishlar vazirining oʻrinbosari.

2006—2010-yillarda Fargʻona viloyati Ichki ishlar boshqarmasi boshligʻi.

2010—2016-yillarda Oʻzbekiston Respublikasi Favqulodda vaziyatlar vaziri.

2016-yil 20-dekabrdan 2023-yil 20-avgustgacha Oʻzbekiston Prezidentining Fuqarolar murojaatlari bilan ishlash masalalari boʻyicha davlat maslahatchisi boʻlgan.

2018—2022-yillarda Oʻzbekiston Respublikasi Favqulodda vaziyatlar vaziri vazifalarida faoliyat olib borgan.

2020-yildan Oʻzbekiston Respublikasi Oliy Majlisi Senatining aʼzosi.

2022-yildan 2023-yilgacha – Oʻzbekiston Respublikasi mahalla va nuroniylar masalalari vaziriTursinxon Xudayberganov boshqa lavozimga oʻtmoqda.

2023-yil 20-avgustda Prezidentning Orolboʻyi mintaqasini barqaror rivojlantirish masalalari boʻyicha maslahatchisi etib tayinlandi.

 Mukofotlari 
1997-yilda 2-darajali Shon-sharaf ordeni bilan mukofotlangan

2020-yilda Qozogʻistonning 2-darajali „Doʻstiq“ ordeni berilgan.

2021-yilda Oʻzbekistonda xizmat koʻrsatgan yoshlar murabbiysi faxriy unvoni bilan mukofotlangan

 Oilasi 
Oʻgʻli Xudayberganov Artik Tursinxanovich, Toshkent viloyati ichki ishlar bosh boshqarmasi boshligʻining birinchi oʻrinbosari.

 

Turkum:Yashayotgan insonlar
Turkum:Oʻzbekiston generallari
Turkum:Oʻzbekiston yetakchilari
Turkum:Oʻzbekiston senatorlari
Turkum:Toshkent davlat pedagogika universiteti bitiruvchilari
Turkum:Oʻzbekiston qozoqlari
Illustrated American Idioms

„Illustrated American Idioms“, toʻliq nomi „Illustrated American Idioms: Advanced Level Functional Activities for Development of Vocabulary“  – Dean Curry qalamiga mansub ingliz tili iboralari toʻplami. Ilk bor 1982-yil Vashington shahrida AQSH Maʼlumot agentligi tomonidan chop etilgan. Bir necha marta qayta nashr qilingan qoʻllanma ingliz tilini oʻrganayotgan shaxslar uchun moʻljallangan. „Illustrated American Idioms“ ingliz tilini oʻqitish kurslarida keng ishlatiladigan qoʻllanma boʻlib, bir necha ingliz tilini oʻqitish boʻyicha tadqiqotda undagi materiallardan foydalanilgan.

Asarda ingliz tili iboralari, xususan, Amerika ingliz tilisida keng tarqalgan iboralar koʻrib chiqilgan. „Illustrated American Idioms“ ingliz tilini yetuk darajada oʻzlashtirgan shaxslar uchun moʻljallangan. Oʻquvchi iboralarni eslab qolishi oson boʻlishi uchun har bir ibora rasm bilan bezatilgan. 2010-yilda asar asosida yanada mukammalroq spravochnik – „In the Loop“ idiomalar toʻplami tuzilgan.

 Yana qarang 
 In the Loop

 

Turkum:Ingliz tili grammatikasi boʻyicha kitoblar
The Writer's Harbrace Handbook

„The Writer's Harbrace Handbook“ — ingliz tilida ilmiy maqolalar va boshqa materiallar yozish qoidalarini oʻzida jamlagan spravochnik. Ilk bor 2001-yil „Heinle & Heinle Publishers“ nashriyoti tomonidan chop etilgan. Bir encha marta qayta nashr qilingan. Qoʻllanmaning turli nashrlariga turli shaxslar, jumladan, Cheryl Glenn va Loretta Gray mualliflik qilgan. Asarning toʻliq va qisqa versiyalari mavjud boʻlib, unda akademik asar yozishda keng qoʻllaniladigan APA, Chicago hamda MLA yozish uslublari haqida maʼlumot berilgan.

Qoʻllanma AQSHdagi bir necha OTMda ham oʻqituvchilar, ham talabalar tomonidan keng qoʻllanadi. Qoʻllanmaning oʻqituvchilar uchun moʻljallangan mashq toʻplami ham mavjud. Asar talabalarni mustaqil fikrlay oladigan shaxslar emas, passiv tinglovchilar oʻlaroq koʻrishi tanqidga uchragan.

 

Turkum:Ingliz tili grammatikasi boʻyicha kitoblar